"የ25 ሚሊየን ብር ሙስና በደብረ ማርቆስ ከተማ ከንቲባ (አቶ ደረጀ)
December 28, 2015 Leave a comment
በደብረ ማርቆስ ከተማ መንቆረር የሚባል በድሃው ህዝብ ሀብት የተቋቋመ የኮንስትራክሽን ኢንተርፕራይዝ አለ። ነገር ግን ይህ ድርጅት በተወሠኑ ሃላፊዎችና ሙሰኞች የሚንቀሣቀስ ነው። እንደሚታወቀው ካጅማ የተባለ የውጭ ድርጅት ከደጀን እስከ ደብረ ማርቆስ ከተማ ደረጃውን ያልጠበቀ አስፓልት ገንብቶ ጨርሷል። እንዲሁም ይህ የውጭ ድርጅት ከቀረጥ ነፃ ያስገባቸውን መሣሪያዎች ያውም መለዋወጫ የሌላቸው ማሽኖችን ማለትም የድንጋይ መፍጫ ክሬሸር ከመንቆረር ኢንተርብራይዝ ጋር በአቶ ደረጀ እና በአቶ ዳንኤል ደላላነት አማካኝነት ከካጅማ ሰራተኛ ከሆኑት የውጭ ዜጎች ጋር በመመሣጠር ይህን ያረጀ ማሽን በ25 ሚሊየን ብር ለመግዛት አዲስ አበባ በሚገኘው የካጅማ ቢሮ በዚሁ ሣምንት በሚስጥር ተፈራርመዋል። የድሃው ህዝብ ሃብት በነዚሁ ሙሰኛ ሃላፊዎች ትብብር ያውም በውጭ ዜጋ የድሃው ህዝባችን ሃብት እየተመዘበረ ይገኛል። ከአንዱ የውጭ ዜጋ ማለትም ከካጅማ ሰራተኛ ከሆነው ኢንጂነር እንደሰማነው ከሆነ የከተማው ከንቲባ የሆኑት አቶ ደረጀ 3 ሚሊየን አምስት መቶ ሺ ብር እንዲሁም አቶ ዳንኤል 3 ሚሊየን አምስት መቶ ሺ ብር ፈርቅ በመያዝ በ 25 ሚሊየን ብር እንደተገበያዩ አድርገው ብር ተቀብለዋል። ስለዚህ ይህን ጉዳይ የሚመለከተው አካል በአፋጣኝ አጣርቶ እነዚህን ሙሰኞች ለህግ እንዲያቀርባቸው እንጠይቃለን።
ድል ለድሃው ህዝባችን!!!
posted by Aseged Tamene